سردار گبر سنگھ

سردار گبر سنگھ 2016ء میں جاری ہونے والی ایک  بھارتی تیلگو زبان کی ہنگامہ خیز مصالحہ فلم ہے۔ اس فلم کے ہدایت کار کے ایس رویندر ہیں اور پون کلیان اور شرتھ مرار دونوں کی طرف سے پون کلیان کریٹو ورکس اور نارتھ اسٹار انٹرٹینمنٹ کے بینر تلے اروس انٹرنیشنل کی حمایت سے پروڈیوس کی گئی۔ یہ فلم پون کلیان کی 2012ء کی فلم گبر سنگھ کا تسلسل (sequel) ہے اور گبر سنگھ فلم سیریز کی دوسری قسط ہے۔

فلم کی کہانی اور منظر لکھنے کے علاوہ پون کلیان اس فلم میں کاجل اگروال اور شردھ کیلکر کے ساتھ مرکزی کردار میں بھی ہیں۔ شردھ کیلکر اس فلم کے ذریعے تیلگو سنیما میں اپنے فنی سفر کا آغاز کر رہے ہیں۔ دیوی سری پرساد نے فلم کی موسیقی کمپوز کی اور سنیما گرافی آرتھر اے ولسن نے سنبھالی۔ فلم کا پہلے عنوان گبر سنگھ 2 تھا اور 21 فروری، 2014ء کو ہدایت کار سمپتھ نندی کے ساتھ فلم کی تیاری شروع کی گئی۔ انکی جگہ میں بعد میں کے ایس رویندر کو چنا گیا اور ان کے ساتھ 29 مئی، 2015ء کو فلم کی شوٹنگ کی شروعات ملشیج گھاٹ، مہاراشٹر میں ہوئی۔ سردار گبر سنگھ 8 اپریل، 2016ء کو اسی عنوان کے ہندی زبان کے ڈب ورژن کے ساتھ جاری کی گئی۔ ہندی ورژن میں پون کلیان کی آواز کو گنیش دیویکر نے ڈب کیا۔

کہانی 
فلم کی کہانی ایک پولیس افسر سردار گبر سنگھ (پون کلیان) کے گرد گھومتی ہے، جو ایک ظالم آدمی بھیرو سنگھ (شردھ کیلکر) کے خلاف لڑتا ہے۔ اس فلم کی کہانی ہمیں یہ بھی بتاتی ہے سردار کیسے ایک خوبصورت شہزادی عرشی دیوی (کاجل اگروال) کے پیار میں گرفتار ہو جاتا ہے؟؟ اور کیسے وہ عرشی اور اور بھیرو سنگھ کی شادی رکواتا ہے؟؟

اشاعت 
یہ فلم 8 اپریل، 2016ء کو ہندی زبان کے ڈب ورژن کے ساتھ پوری دنیا میں جاری کی گئی۔ نظام علاقہ کی تقسیم کاری کے حقوق اندرا فلمز کے دلیپ ٹنڈون 200 ملین روپے میں خریدے۔ یہ فلم 42 ملکوں میں جاری کی گئی اور اتنے زیادہ ملکوں میں جاری ہونے والی یہ پہلی تیلگو فلم تھی۔

حوالہ جات

بیرونی روابط 
 

2016ء کی فلمیں
بھارتی فلمیں
مصالحہ فلمیں
2010ء کی دہائی کی ایکشن فلمیں
بھارتی ایکشن فلمیں
2010ء کی دہائی کی تیلگو فلمیں
تلنگانہ میں عکس بند فلمیں
گجرات، بھارت میں عکس بند فلمیں
مہاراشٹر میں عکس بند فلمیں
ہندی میں ڈب شدہ تیلگو زبان کی فلمیں
سوئٹزرلینڈ میں عکس بند فلمیں
تیلگو زبان کی فلمیں
2016ء کی مزاحیہ فلمیں
ایک آئٹم نمبر والی فلمیں
ویکی ڈیٹا سے مطابقت رکھنے والی مختصر تفصیل